На основу члана 57. Статута општине Гаџин Хан („Службени лист града Ниша“бр. 63/08,31/11, 46/12и 36/13) и члана 3. Одлуке о Општинском већу општине Гаџин Хан („Службени лист града Ниша“, број 83/2008,79/2017)

Општинско веће општине Гаџин Хан на седници одржаној 05.03.2017.године донело је:

З А К Љ У Ч А К

**1.УСВАЈА СЕ** Извештај о коришћењу средстава за унапређење безбедности саобраћаја општине Гаџин Хан за 2018.годину који је достављен Општинском већу општине Гаџин Хан као Предлог Извештаја под бројем III-06-34-90/18 од 02.03.2018

2.Саставни део овог Закључка је текстуални део предлога Извештаја о коришћењу средстава за унапређење безбедности саобраћаја општине Гаџин Хан за 2017.годину под бројем III-06-34-90/18 који је усвојио Савет за безбедност саобраћаја на територији општине Гаџин Хан дана 02.03.2018.године .

**3.** Извештај о коришћењу средстава за унапређење безбедности саобраћаја општине Гаџин Хан за 2017.годину, доставити Агенцији за безбедност саобраћаја у циљу усклађивања послова у области саобраћаја, координацији у раду, праћења активности најзначајнијих обележија безбедности саобраћаја и функционисања заштитног система безбедности саобраћаја у локалним самоуправама.

ОПШТИНСКО ВЕЋЕ ОПШТИНЕ ГАЏИН ХАН

III Број: 06-34-90/18

У Гаџином Хану, дана 05.марта 2018.године.

ПРЕДСЕДНИК

Саша Ђорђевић

**ИЗВЕШТАЈ О КОРИШЋЕЊУ СРЕДСТАВА ЗА УНАПРЕЂЕЊЕ БЕЗБЕДНОСТИ САОБРАЋАЈА ОПШТИНЕ ГАЏИН ХАН ЗА 2017.ГОДИНУ**

За реализацију Програма коришћења средстава за унапређење безбедности саобраћаја општине Гаџин Хан за 2017.годину Одлуком о првом ребалансу буџета општине Гаџин Хан планирана су средства у укупном износу од 955.000,00 динара и то као приходи од:

* наплаћених новчаних казни за прекршаје предвиђене прописима о безбедности саобраћаја на путевима на територији општине у планираном износу 577.000,00 динара.
* пренета наменска неутрошена средства из Програма коришћења средстава за унапређење безбедности саобраћаја општинеГаџин Хан за 2016.године у износу од 378.000,00 динара.

Приход остварен од наплаћених казни за прекршаје у 2017. години износи 620.100,00 динара.

Наменски неутрошена средства из ранијих година износе 377.845,00 динара.

Од ових средстава у 2017. години утрошен је износ од 322.000,00 динара и то за инфраструктуру, набавку хоризонталне и вертикалне сигнализације и огледала од добављача DIM Energy. Набављено је:

* Огледало за кривину – раскрсницу, комада 1
* Путокази, комада 1
* Знак стоп, комада 6
* Табла назив места, комада 1
* Стуб за знак, огледала и табле, комада 16
* Постављање стубова, монтажа табли, знакова и огледала, комада 1

Износ од 675.945,00 динара-разлика између остварених и утрошених средстава на дан 31.12.2017.године налази се на рачуну извршења буџета општине Гаџин Хан.

Председник Савета

Ненад Добреновић